Pogledajmo najprije koliko se zarađuje u nekima od traženih branši. Građevinski inženjeri zarade oko 3.000 eura bruto, što je otprilike 2.000 neto. Arhitekti su u rangu građevinskih inženjera, liječnici i matematičari zarađuju 600, a informatičari po 300 eura više.

Konobari, kuhari i frizeri mjesečno prime samo 1.000 eura, plus napojnice. A automehaničari, električari i soboslikari oko 1.300 eura.

Sve više novih gastarbajtera s jugoistoka Europa u Njemačkoj radi kao njegovatelji i medicinski tehničari. Prosječna plaća njegovatelja s iskustvom iznosi 2.400 eura bruto, što je oko 1.600 eura neto.

Od tog novca, na stan i režije, ovisno o gradu stanovanja, ode najmanje 600 eura. Za hranu se u prosjeku izdvaja 280 eura – po osobi, dok mjesečna karta za javni prijevoz košta najmanje 50 do 100 eura.

U novčaniku, dakle, ne ostane baš previše.